টোকন ঠাকুরের কবিতাত্রয়ী খাদ্যখাবারদিঘিতে হাঁস শামুকদানা খোঁজেশরীর ভাসে… নাখমুখঠোঁট জলেদিঘিতে হাঁস ঝিনুকদানা খোঁজে…মৃগয়াকে ব্যাঘ্র… বনস্থলেপ্রয়োজনীয় খাদ্য মনে করেতোমার বুকে কী খুঁজেছি কালশামুক? ঝিনুক? মাতৃশিশুকাল?তোমার বুকে কী পেয়েছি কাল–পুরো শৈশব, হুলো বাল্যকাল?মৃগয়াকে ব্যাঘ্র… বনস্থলেনিজের জন্য খাদ্য কনফার্ম করেকাল কি ছিল অতিরিক্তকাল?তোমার বুকের তিলটি ছিল তাল… !এমন কি তিল কৃষ্ণ নহে, লাল?কালকে আকাশপাতাল ছিল কাল… !কালকে আমি বনস্থলে ছিলামপ্রমাণ ছিল, ব্যাঘ্র আমার নামতোমার বুকের মাংশ ছিল, কাঁচাতাই খেয়েই তো আজ পর্যন্ত বাঁচা–কাল পর্যন্ত বাঁচতে যদি চাইব্যাঘ্র আমি, কাঁচামাংশই চাইবকের চোখে পুঁটির ছবি আঁকাপুঁটির চোখেও কেঁচো আঁকা ছিলতোমাকে খেয়ে আমার বেঁচে থাকানা খেয়ে কারও বেঁচে থাকা ছিল?২৩/২/২০০৯তরুণ কবিযদি… মাত্র… তবেহবে কি হবে না হবে?নদী মাত্রই জলউতলা ধরণী তল…নারী মাত্রই, ঠারে-ভাব, আকারে-বাকারেইথারে চিরকালের কথাঘুরিছে নিয়মমাফিক, প্রথাপ্রেম?প্রথার মধ্যেই পড়েধাক্কা তুমুল ঝড়ের…ঝড় মাত্রই থামেআকাশ দূরে নামে–মাঠকে আড়াআড়িতরুণ কবির বাড়ি… (তার)ফেরার টাইম কই?ছাপা হচ্ছে বই…ছাপা হচ্ছে জ্বালাঅগ্নি-কর্মশালাছাপা হচ্ছে দুঃখ(আত্মপ্রকাশ মুখ্য)ছাপা হচ্ছে দ্রোহঅনন্ত নীল গ্রহনীল গ্রহেই থাকেতরুণ কবি যাকেনিজের ছবি আঁকেযার ভেতরে আঁকেতার ভেতরে আঁকেশরীর মনের বাঁকেশরীর হয়েই থাকেমন যে শরীর আঁকে…আঁকা লেখার ছবিখা খা একার ছবিদগ্ধ দেখার ছবিমুগ্ধ থাকার ছবিদুক্কুরেও ভৈরবি… (হায়)তিন রাস্তার মোড়েঘুর্ণি হাওয়া ওড়েনেশাও আসে নেশারমহাজাগতিক পেশা–দাঁড়িয়ে থাকে দাহেরুক্ষ তরুণ কবিবৃক্ষ তরুণ কবিসূর্য তরুণ কবিদগ্ধ তরুণ কবিকী চায় তরুণ কবি?৬/৩/২০০৯বসন্তরজনীতে বসিয়া রচিত কবিতানিষ্প্রয়োজনেআমিছোট্ট নাম লেখাতে গেছিকবির খাতায়নিজ প্রয়োজনেআমিনক্ষত্রের দেনানিয়েছি মাথায়বিষ-প্রয়োজনেআমিসাপ ও বেদেনীচেয়েছি দুটোয়দুহাতে দুধের ছানা, বেপরোয়া মুঠোয় মুঠোয়সম্পূর্ণ ফুটেও নারী, ক্লাসিক্যালি অস্ফূট…So, আজ আমাকে জিজ্ঞেস করতে ইচ্ছে হলো–আমি কি কবি ছিলাম? সাপুড়ে ছিলাম? নাকি ছিলাম যা, তাই?শিস্ প্রয়োজনেআমিহাওয়া ধাক্কা দিচ্ছিবসন্ত-জঙ্গলে গাছদেবতারশুকনো পাতায়কে আমি? বিখ্যাত কেউ? কী ছিলাম? গুরু কেউ? লঘু ঢেউ?ঝরনার বাথরুমে শাওয়ার ছিলাম?সুহাসিনীর ড্রেসিং টেবিলে আয়না ছিলাম?গুপ্তকথা হচ্ছে, আদতে সেই রাক্ষসদের ছেলে, মানুষের ছদ্মবেশে থাকিযোগ্যতা, নিজের মুখে জোসনারাত অনুবাদ করতে পারি, এর বাইরেআমি যা ছিলাম, তাই…ছিলাম যা, তাই…৫/৩/২০০৯